《挟文薛君自赋五首克己读书安贫择交训子为题》
宋代·程公许

赋予有常分，非关智力求。
违行能自信，显晦复何忧。
瓢饮贤颜子，瓜畴隐邵侯。
胸中吉祥宅，何处不天游。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。